31 ianuarie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în anumite localități din județul Vâlcea:**

În urma unei avarii produse asupra unei conducte aferente sistemului de distribuție a gazelor naturale, de către o companie terță ce executa lucrări de săpătură mecanizată pe strada Buda, din localitatea Ocnele Mari, județul Vâlcea**, Distrigaz Sud Rețele a fost nevoită să sisteze alimentarea cu gaze naturale în zona respectivă astăzi, 31 ianuarie 2024,** **începând cu ora 14:35**.

De această oprire sunt afectați un număr de **1.675 de clienți casnici și non-casnici** situați pe unele străzi din orașele Băile Olănești, Cheia, Coasta, Gura Suhașului, Livadia, Ocnele Mari, Olănești, Păușești-Măglași, Pietrari, Ulmețel, Valea Cheii, Vlădești și Vlăduceni din județul Vâlcea.

Echipele Distrigaz Sud Rețele sunt la fața locului pentru a **asigura remedierea defectului,** **astăzi, în jurul orelor 21:30**, iar reluarea alimentării cu gaze naturale a tuturor clienților afectați se va face în cursul zilei de mâine, 1 februarie 2024, până în orele 14:00.

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*